ᱵᱟᱱᱫᱟ, ᱩᱛᱛᱚᱨ ᱯᱨᱚᱫᱮᱥ

ᱵᱟᱱᱫᱟ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮ ᱵᱟᱱᱫᱟ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱵᱟᱱᱫᱟ ᱠᱚᱧᱮ, ᱥᱟᱢᱟᱝ, ᱯᱟᱪᱮ ᱟᱨ ᱮᱛᱚᱢ ᱵᱟᱱᱫᱟ ᱛᱟᱞᱟ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱵᱟᱱᱫᱟ ᱵᱩᱸᱫᱮᱞᱠᱷᱚᱸᱰ ᱴᱚᱴᱷᱟ ᱨᱮ ᱡᱚᱢᱩᱱᱟ ᱜᱟᱰᱟ ᱨᱮᱱᱟᱜ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱱᱫᱟ ᱦᱚᱱᱚᱛ ᱨᱮᱱᱟᱜᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱚᱦᱚᱨ ᱨᱮᱞᱣᱮ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱥᱟᱶ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱚᱦᱚᱨ ᱠᱮᱱ ᱜᱟᱰᱟ ᱨᱮᱱᱟᱜ ᱡᱚᱡᱚᱢ ᱥᱮᱱ ᱨᱮ ᱢᱮᱱᱟᱜᱼᱟ, ᱟᱞᱞᱟᱦᱟᱵᱟᱫᱽ ᱠᱷᱚᱱ ᱙᱕ ᱠᱤᱞᱚᱢᱤᱴᱚᱨ ᱮᱛᱚᱢᱼᱯᱟᱵᱮ ᱨᱮ ᱢᱮᱱᱟᱜᱼᱟ ᱾

ᱡᱩᱢᱤᱫᱽ ᱯᱚᱱᱚᱛ ᱨᱮᱱᱟᱜ ᱟᱞᱞᱟᱦᱟᱵᱟᱫᱽ ᱠᱷᱚᱸᱰ ᱨᱮ ᱵᱟᱱᱫᱟ ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱦᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱑᱙᱐᱑ ᱨᱮ ᱦᱚᱲ ᱮᱞ ᱒᱒,᱕᱖᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱢᱟᱲᱟᱝ ᱛᱟᱦᱮᱸ ᱠᱟᱱᱟ, ᱟᱫᱚ ᱱᱤᱛᱚᱜ ᱫᱚ ᱥᱤᱯᱟᱹᱦᱤ ᱰᱮᱨᱟ ᱵᱟᱱᱩᱜᱼᱟ ᱾

ᱯᱟᱹᱨᱥᱤ
ᱦᱤᱱᱫᱤ ᱟᱨ ᱩᱨᱫᱩ ᱥᱚᱦᱚᱨ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱵᱮᱸᱫᱮᱞᱤ ᱢᱩᱬ ᱞᱮᱠᱟᱛᱮ ᱵᱟᱱᱫᱟ ᱨᱮ ᱨᱚᱲ ᱟᱠᱚ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱤᱧᱚᱛᱤᱭᱟᱹ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱱᱫᱟ ᱨᱤᱱ ᱦᱚᱲ ᱮᱞ ᱑᱕᱔,᱔᱒᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱘᱒,᱑᱑᱖ ᱟᱮ ᱛᱤᱨᱞᱟᱹ ᱗᱒,᱓᱑᱒ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱨᱮ ᱦᱚᱲ ᱮᱞ ᱑᱘,᱖᱒᱑ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱚᱦᱨᱟᱭᱤᱪ ᱨᱮ ᱥᱮᱪᱮᱫ ᱨᱤᱱ ᱜᱩᱴ ᱮᱞ ᱑᱑᱑,᱔᱓᱒ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱗᱒.᱔% ᱠᱚᱲᱟ ᱟᱜ ᱥᱮᱪᱮᱫ ᱗᱗.᱔% ᱟᱨ ᱖᱖.᱒% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱵᱚᱦᱨᱟᱭᱤᱪ ᱨᱮᱱᱟᱜ ᱗+ ᱦᱚᱲ ᱮᱞ ᱥᱮᱪᱮᱫ ᱫᱚᱨ ᱘᱒.᱑% ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱗.᱙% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱕.᱔% ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱡᱟᱹᱱᱤ ᱘᱘᱑ ᱢᱮᱱᱟᱜᱼᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱑᱘,᱕᱓᱙ ᱟᱨ ᱑᱗ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱫᱷᱟᱵᱤᱡ ᱒᱗᱙᱘᱗ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ ᱦᱤᱡᱩᱜ ᱥᱮᱱᱚᱜ
ᱥᱚᱦᱚᱨ ᱨᱮ ᱫᱤᱥᱩᱣᱟᱹ ᱦᱤᱡᱩᱜ ᱥᱮᱱᱚᱜ ᱨᱮᱱᱟᱜ ᱢᱮᱱᱟᱜᱼᱟ ᱟᱹᱰᱤ ᱜᱟᱱ ᱵᱮᱵᱚᱥᱛᱟ ᱴᱮᱠᱥᱩ, ᱥᱟᱭᱠᱮᱞ ᱨᱤᱠᱥᱟ, ᱳᱴᱚ ᱨᱤᱠᱥᱟ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱖ (ᱥᱤᱧᱚᱛ) ᱵᱟᱱᱫᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱱᱤᱭᱟᱹ ᱡᱷᱟᱸᱥᱤ ᱟᱨ ᱟᱞᱞᱟᱦᱟᱵᱟᱫᱽ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱙᱒, ᱵᱟᱱᱫᱟ ᱫᱚ ᱯᱷᱟᱛᱮᱦᱯᱩᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱗᱖, ᱟᱞᱞᱟᱦᱟᱵᱟᱫᱽ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘᱖ ᱠᱟᱱᱯᱩᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱤᱞᱤᱧ ᱥᱟᱸᱜᱤᱧ ᱥᱮᱵᱟ ᱥᱟᱶᱛᱮ, ᱯᱚᱱᱚᱛ ᱵᱷᱤᱛᱤᱨ ᱥᱩᱨ ᱥᱩᱯᱩᱨ ᱛᱷᱟᱱ ᱞᱟᱹᱜᱤᱫ ᱛᱮ ᱟᱹᱰᱤ ᱜᱟᱱ ᱥᱮᱵᱟ ᱢᱮᱱᱟᱜᱼᱟ ᱾ ᱠᱟᱱᱯᱩᱨ, ᱟᱞᱞᱟᱦᱟᱵᱟᱫᱽ, ᱫᱤᱞᱞᱤ, ᱥᱟᱜᱚᱨ, ᱞᱚᱠᱷᱱᱚᱣ, ᱡᱷᱟᱸᱥᱤ, ᱠᱷᱚᱡᱩᱨᱟᱦᱚ, ᱩᱛᱛᱚᱨ ᱯᱨᱚᱫᱮᱥ ᱟᱨ ᱟᱹᱰᱤ ᱜᱟᱱ ᱮᱢᱟᱱ ᱯᱚᱱᱚᱛ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱦᱤᱞᱚᱜ ᱵᱟᱥ ᱢᱮᱱᱟᱜᱼᱟ ᱾ ᱟᱢ ᱠᱟᱱᱯᱩᱨ ᱠᱷᱚᱱ ᱜᱚᱞᱳᱞᱤ, ᱯᱮᱞᱟᱱᱤ ᱰᱟᱦᱟᱨ ᱞᱮᱠᱟᱛᱮ ᱦᱚᱸ ᱠᱟᱱᱯᱩᱨ ᱥᱮᱴᱮᱨᱟ ᱾

ᱨᱮᱞ ᱰᱟᱦᱟᱨ
ᱵᱟᱱᱫᱟ ᱫᱚ ᱠᱚᱧᱮ ᱛᱟᱞᱢᱟ ᱨᱮᱞᱣᱮ ᱡᱚᱱ ᱨᱮᱱᱟᱜ ᱡᱷᱟᱸᱥᱤ ᱨᱮᱞᱣᱮ ᱰᱤᱵᱤᱡᱚᱱ ᱞᱮᱠᱟ, ᱢᱤᱫ ᱠᱮᱴᱜᱚᱨᱤ A ᱥᱴᱮᱥᱚᱱ, ᱵᱟᱱᱫᱟ ᱨᱮᱞᱣᱮ ᱥᱴᱮᱥᱚᱱ ᱤᱫᱤ ᱛᱮ ᱫᱟᱠᱟ ᱦᱩᱭᱩᱜᱼᱟ ᱾ ᱱᱚᱣᱟ ᱡᱚᱛᱚ ᱢᱩᱬ ᱥᱚᱦᱚᱨ ᱞᱮᱠᱟ ᱠᱚᱞᱠᱟᱛᱟ, ᱫᱤᱞᱞᱤ, ᱢᱩᱢᱵᱟᱭ, ᱞᱚᱠᱱᱚᱣ, ᱵᱷᱚᱯᱟᱲ, ᱵᱤᱞᱟᱥᱯᱩᱨ, ᱨᱟᱭᱯᱩᱨ, ᱵᱟᱨᱚᱬᱟᱥᱤ, ᱟᱜᱽᱨᱟ ᱥᱟᱶ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱚᱦᱚᱨ ᱠᱟᱱᱯᱩᱨ, ᱟᱞᱞᱟᱦᱟᱵᱟᱫᱽ, ᱡᱷᱟᱸᱥᱤ, ᱟᱨ ᱮᱢᱟᱱ ᱯᱩᱲᱥᱤ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ 


ᱵᱟᱦᱨᱮ ᱡᱚᱱᱚᱲ

 Banda Local Directory


ᱛᱷᱚᱠ:Articles containing potentially dated statements from 2001
ᱛᱷᱚᱠ:All articles containing potentially dated statements
ᱛᱷᱚᱠ:ᱵᱩᱱᱫᱮᱞᱠᱷᱚᱸᱰ
ᱛᱷᱚᱠ:ᱵᱩᱱᱫᱮᱞᱠᱷᱚᱸᱰ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ